שרה פון שוורצה

שרה פון שוורצה (בגרמנית: Sara von Schwarze; נולדה ב-6 באוקטובר 1968) היא שחקנית, מחזאית, תסריטאית ובמאית ישראלית. פון שוורצה נולדה במינכן שבגרמניה המערבית דאז, כילדתם השלישית של הורים גרמנים נוצרים-פרוטסטנטים, שהתגיירו ועלו ארצה כשהייתה בת שנה ושלושה חודשים. אביה, גרשום (דיטר) פון שוורצה, בן למשפחת אצולה זוטרה, הוא צייר ואדריכל שלימד בטכניון בחיפה ובאקדמיה לאמנויות בצלאל בירושלים. לאחר שהות של מספר שנים בארץ, כאשר פון שוורצה הייתה בת 14, אביה שב לגרמניה ולקהילה היהודית במינכן לאחר שלקה בהלם קרב בעקבות מלחמת לבנון הראשונה. לאחר זמן גם אחיה של שרה עזב לגרמניה. אמה - אסתר (ביאטה) פון שוורצה תרגמה מעברית לגרמנית מספריהם של יורם קניוק, דויד גרוסמן, אורי אורלב ואחרים. כבת למשפחת עולים וגֵרים חשה שרה פון שוורצה, לדבריה, כי היא נעה בין שני הלאומים ומרגישה יחס של זרות וקרבה לשניהם. פון שוורצה גדלה בתל אביב ולמדה בתיכון עירוני ה'. בצה"ל שירתה כמראיינת פסיכוטכנית. בין השנים 1989–1992 למדה משחק בבית הספר למשחק "בית צבי" לצד אייל נחמיאס, שרון רג'יניאנו, שרית וינו אלעד, יורם חטב, נורמן עיסא, ויוסי סיקוראל. במהלך לימודיה זכתה במלגות רבות. בבית צבי הצטיינה בין השאר בתפקידה במחזה "טורקוואטו טאסו" מאת גתה, שבו שיחקה לצד יורם חטב. למדה משחק מול מצלמה אצל רות דייכס. בתיאטרון הספרייה: ב-1992 גילמה את גאקי מטקלאף בהצגה "אמא לא מרשה" מאת שרלוט קיטלי שביים עידו ריקלין. ב-1996 גילמה את ילנה בהצגה "הדוד וניה" מאת צ'כוב שביימה נולה צ'לטון. ב-2014 ביימה את ההצגה "משהו קוסמי" מאת ניק פיין. בתיאטרון באר שבע: ב-1992 גילמה את ג'ואן בהצגה "אהבה וזיכרון" שביים איציק ויינגרטן בתיאטרון באר שבע וגילמה את רובי גיאלונס בהצגה "זינגר" מאת פיטר פלאנרי שביים מיכה לבינסון. ב-1994 גילמה את היפוליטה ואת טיטאניה בהצגה "חלום ליל קיץ" מאת שייקספיר שביים שחר סגל, וגילמה את סימון בהצגה "בית המלאכה" מאת ז'אן קלוד גרמברג שביים יורם פאלק. ב-1995 גילמה את גב' קונרד בהצגה "סיד" מאת תומאס ברנהרד שביים קריסטיאן לופא. ב-1996 גילמה את הברונית רוטשילד בהצגה "הפסנתר של ברטה" מאת מוטי אברבוך שביים עידו ריקלין. בתיאטרון הבימה: ב-1994 גילמה את דזירה בהצגה "מחלת נעורים" מאת פרדיננד ברוקנר שביים עידו ריקלין. ב-1997 גילמה את מעכה בהצגה "אכזר מכל המלך" מאת נסים אלוני שביים חנן שניר. בין השנים 1998–2000 הייתה חברה בוועדה האמנותית של פסטיבל עכו. בתיאטרון תמונע: ב-2009 גילמה את הקצבית בהצגה "עניין של גברים" מאת פרנץ קסוור קרץ שביים יגיל אלירז. באותה שנה שיחקה במופע "אדיקטד" שיצרה נאוה צוקרמן במסגרת "פסטיבל א-ז'אנר". ב-2011 שיחקה בהצגה "כל מקום באמבטיה שבו אין מים" מאת גזינה דאנקוורט שביימה נאוה צוקרמן. בתיאטרון הערבי-עברי ביפו: ב-2009 שיחקה בהצגה "שבע ילדות יהודיות" מאת קריל צ'רצ'יל שביים סמיח ג'בארין. הפקה זו עלתה במסגרת "10 ימים נגד המצור על רצועת עזה" שארגנו "קואליציית נשים לשלום". באותה שנה שיחקה בהצגה "הדירה" - מונודרמה ללא מילים מאת פרנץ קסוור קרץ שביים מיכאל רונן. ב-2010 שיחקה בהצגה "מחכים לאדם שפילמן" מאת האקן סבאז מיג'אן שערך וביים מיכאל רונן בתיאטרון הבלהאוס בברלין. בתיאטרון בית ליסין: ב-2011 גילמה את מרים דהן, אם המשפחה בהצגה "מימונה" מאת חנה אזולאי-הספרי שביים כפיר אזולאי. ב-1999 גילמה את ללי בהצגה "חברות הכי טובות" מאת ענת גוב שביימה עדנה מזי"א. ב-2000 גילמה את כריסטינה לינדה בהצגה "נורה" מאת הנריק איבסן שביים אילן רונן. ב-2001 גילמה את מרגרטה בהצגה "קופנהגן" מאת מייקל פריין שביים מיכה לבינסון. ב-2002 גילמה את פאם בהצגה "יום במותה של ג'ו" מאת פיטר ניקולס שביים עידו ריקלין ב-2003 שיחקה בהצגה "המלביש" מאת רונלד האוורד שביים מיכה לבינסון, וגילמה את איילונה צ'ייבור בהצגה "קוויאר ועדשים" מאת ג'וליו סקארניצ'י ורנצו טאראבוזי שביים אילן רונן. ב-2005 גילמה את גרטרוד מלכת דנמרק בהצגה "המלט" מאת שייקספיר שביים עמרי ניצן. ב-2006 גילמה את לאורה בהצגה "האב" מאת אוגוסט סטרינברג שביים יוסי פולק. ב-2008 גילמה את אלה הפסיכולוגית בהצגה "אוי אלוהים" מאת ענת גוב שביימה עדנה מזי"א. ב-2009 גילמה את גליה בהצגה "ג'וני הלך" מאת יהונתן גפן שביים אלדד זיו. ב-2011 גילמה את ליידי קפולט בהצגה רומיאו ויוליה מאת שייקספיר שביים נועם שמואל. בדצמבר 2012 התקיימה במקביל בקאמרי ובתיאטרון שטוטגרט הצגת הבכורה של המחזה הדו-לשוני (גרמנית-עברית) "בין שני העולמות" שכתבה. המחזה משלב מרכיבים אוטוביוגרפיים ודן ביחסי בת ישראלית עם אביה, גֵר גרמני החי במינכן. ב-2014 גילמה את קרן בהצגה "חברים של חברים" שכתב וביים הלל מיטלפונקט. ב-2016 שיחקה ב"אנה" מאת ליאון דה וינטר וג'סיקה דורלאכר ובבימוי אלון אופיר וב"כבוד אבוד" מאת איאד אקטאר ובבימוי כפיר אזולאי. ב-2017 שיחקה ב״קרום״, מאת חנוך לוין ובבימוי אילן רונן, וב״אגדת דשא״, מאת שי להב ובבימוי רוני ניניו. בסוף 2017 תרגמה וביימה את המחזה ״טרור״, מאת המחזאי פרדיננד פון שיראך. ב-2018 שיחקה את האם במחזה "רומיאו ואמא" שכתבו גור קורן וגלעד קמחי וביים גלעד קמחי, וביימה את המחזה "אוליאנה" מאת דייוויד מאמט. ב-2019 שיחקה את אמיליה ב״אותלו״ מאת שייקספיר שביים עירד רובינשטיין ב-2020 החלה לשחק במחזה "הבן" בקאמרי מאת פלוריאן זלר שביים גלעד קמחי בתרגום של דורי פרנס. ב-2022 החלה לשחק במחזה "בואו נפתח את זה" בקאמרי מאת סתיו אידיסיס וגלעד שמואלי שביים עידו רוזנברג. ב-1994 גילמה את בטי בסרט "ארץ חדשה" שכתב קובי ניב וביימה אורנה בן דור. ב-1996 גילמה את גב' טרנטו בסרט הסטודנטים "גול עצמי" שכתבו איתן ענר ורני כרמלי שגם ביים. ב-1998 גילמה את מינה שכטר בסדרה "ארץ קטנה איש גדול" שביים אברהם הפנר. ב-2002 שיחקה בסדרת הטלוויזיה "טיפול נמרץ" שביים רוני קיי. ב-2004 גילמה את אמא של גל בסרט "סיפור קיץ" שכתב וביים שמואל חיימוביץ'. בין השנים 2004–2010 גילמה את לאה שדה בסדרת הטלוויזיה "מעורב ירושלמי" שביימו ינקול גולדווסר, שי כנות וניר ברגמן. ב-2006 גילמה את ללי בסדרת הטלוויזיה "חברות הכי טובות" שכתבה ענת גוב וביימה עדנה מזי"א. ב-2010 גילמה מנהלת אולפנא בסדרת הטלוויזיה "סרוגים" שביים לייזי שפירא, וגילמה את רזית אלימלך בסדרה "גירושים נפלאים" שכתבה לימור נחמיאס וביים עופר ויצמן. ב-2011 שיחקה בסדרה "2.3 בשבוע" שכתבה עמליה רוזנבלום וביים שחר ברלוביץ'. ב-2014 גילמה את ויויאן זגורי, אם המשפחה בסדרה "זגורי אימפריה" שיצר מאור זגורי. ב-2015 הופיעה בסרט הקצר "עקרה" של אסתי שושן. ב-2016 השתתפה בסרט זכות השתיקה לצד אליאנה תדהר. בשנת 2009 הייתה חברה בצוות התסריטאים של "תיכון השיר שלנו". בשנת 2018 גילמה את מרי נחמיאס, פרקליטת מחוז תל אביב, בסדרה "פמת"א" שכתבו נעה רוטמן ואסתר נמדר תמאם, וביים עודד לוטן. ב-2020 הופיעה בסדרה "זאת וזאתי". ב-2021 הופיעה בסדרה "ילדות סכסכניות". ב-2022 גילמה בסדרה "טהרן" את דמותה של יוליה מגן, ראשת המוסד למודיעין ולתפקידים מיוחדים. ב-2023 הופיעה בתפקיד אורח בסדרה "השגרירות". ב-2024 גילמה בסדרה חולי אהבה את הפוליטיקאית ליאת גיל, מקום 2 במפלגת אופק לישראל. ב-2024 הופיע בסרט כביש הסרגל. ב-1999 זכתה לצד קרן מור וענת וקסמן בפרס איש השנה בתיאטרון של שידורי קשת על ההצגה "חברות הכי טובות", וזכתה בפרס של עיריית תל אביב על שם אברהם בר יוסף לשחקנית מצטיינת על תפקידה בהצגה זו ב-2001 זכתה בפרס של עיריית תל אביב על שם אברהם בר יוסף לשחקנית מצטיינת על תפקידה בהצגה "קופנהגן" ב-2002 זכתה בפרס התיאטרון הישראלי לשחקנית משנה על תפקידה בהצגה "קופנהגן" ב-2004 זכתה בפרס האקדמיה הישראלית לטלוויזיה לשחקנית הטובה ביותר בסדרת דרמה על תפקידה בסדרה "מעורב ירושלמי" ב-2006 זכתה בפרס של עיריית תל אביב על שם אברהם בר יוסף לשחקנית מצטיינת על תפקידה בהצגה "האב" ב-2013 זכתה בפרס התיאטרון הישראלי על כתיבת המחזה "בין שני עולמות". ב-2013 זכתה בפרס השחקנית המצטיינת על שם אברהם בן יוסף מידי עיריית תל אביב-יפו על תפקידה ב"בין שני העולמות" ב-2023 הייתה מועמדת בטקס פרסי האקדמיה הישראלית לקולנוע וטלוויזיה על תפקידה בסדרה טהרן . פון שוורצה הייתה נשואה למעצב התפאורה אבי שכוי ולהם שלוש בנות, ביניהן השחקנית אמה שכוי פון שוורצה. כיום בן זוגה הוא הקולנוען איתמר לוריא. גיסה הוא הכימאי יצחק מסתאי. מדיה וקבצים בנושא שרה פון שוורצה בוויקישיתוף אתר האינטרנט הרשמי של שרה פון שוורצה (באנגלית) שרה פון שוורצה, במיזם "אישים" לתיעוד היצירה הישראלית שרה פון שוורצה, במסד הנתונים הקולנועיים IMDb (באנגלית) שרה פון שוורצה, באתר "אידיבי", מאגר הידע העברי לקולנוע ישראלי ועולמי ראיונות עמה עידוא דגן, ‏אישה בעבודה, באתר גלובס, 3 ביולי 2005 ליאת רון, ‏שרה פון-שוורצה | שחקנית, באתר גלובס, 2 באוקטובר 2008 מרים כהן, ‏אני אצילה על הנייר, באתר גלובס, 6 ביולי 2010 בלי פילטר: שיחה אישית עם שרה פון שוורצה, באתר וואלה, 12 במרץ 2015 רפי רשף, "אינטימי" ראיון אחד על אחד עם שרה פון שוורצה, באתר nana10‏, 5 במרץ 2016 אמיר סומר, ‏"התביישתי לדבר גרמנית": שרה פון שוורצה כבר לא מתעקשת על זהויות, באתר "Time Out ישראל", 3 במאי 2016 דניאל שירין, יודעת לשחק אותה: שרה פון שוורצה מג'נגלת בין תיאטרון להרצאות, באתר הארץ, 20 ביולי 2017 יורם יובל, שיחת נפש עם שרה פון שוורצה, הטלוויזיה החינוכית, 1 באפריל 2018 רוני קובן, פגישה עם רוני קובן עונה 6 | פרק 8 - שרה פון שוורצה, כאן 11, 31 ביולי 2022 אריאלה ראובני, משפחת גרים מגרמניה הגיעה לארץ להשתקע, דבר, 26 בינואר 1970 יוסף וקסמן, גרמני שאמר אני יהודי, מעריב, 30 בינואר 1970 אתר הבית של גרשום דיטר פון שוורצה. פרם לאדריכלים, מעריב, 28 באפריל 1975 איילת קליין כהן, שרה פון שוורצה אימפריה, באתר nrg‏, 15 בספטמבר 2014 מיכאל הנדלזלץ, עניין של גברים של אנסמבל תמונע: ידע הבשרים, באתר הארץ, 27 באוגוסט 2009 איתן בר־יוסף, עכבר העיר, "בכל מקום באמבטיה שבו אין מים": פרינג' עם דיבור צפוף, באתר הארץ, 4 באפריל 2011 ציפי שוחט, סמיח ג'בארין, איש התיאטרון הנתון במעצר בית, ביים מחזה על עזה בעזרת "סקייפ", באתר הארץ, 11 ביוני 2009 מחזה על המלחמה בעזה מאת המחזאית הבריטית הנחשבת קריל צ'רצ'יל, באתר גלובס, 25 בינואר 2009 עכבר העיר, הדירה, באתר הארץ מיכאל הנדלזלץ, אמש בתיאטרון: עצבים במופלטה, "מימונה" בבית לסין, באתר הארץ, 29 באוגוסט 2011 טל לוין, עכבר העיר, ההצגה הטובה של השנה: החברות הכי טובות, באתר הארץ, 6 בינואר 2014 ההצגה "האב" תשתתף בפסטיבל דיאלוג בפולין, באתר הארץ, 23 בינואר 2007 טל לוין, עכבר העיר, חדשות במה: אין אלוהים בקאמרי, באתר הארץ, 21 ביוני 2011 מיכאל הנדלזלץ, "ג'וני הלך": יהונתן גפן במיטבו, באתר הארץ, 20 במאי 2009 עכבר העיר, ג'וני הלך: שלושה דורות של אבלים, באתר הארץ, 6 במרץ 2009 מיכאל הנדלזלץ, אמש בתיאטרון: רומיאו ווידיאו, באתר הארץ, 14 במרץ 2011 צבי גורן, בין שני עולמות – אשמים בגורלם, באתר הבמה, 18 בדצמבר 2012 דנה ג. פלג, רות נולדה מעבר לקו, באתר "העוקץ", 27 במרץ 2013 מיכאל הנדלזלץ, "בין שני עולמות": לא רק חוויה אמנותית, באתר הארץ, 24 בדצמבר 2012 טל לוין, עכבר העיר, חברים של חברים: משבר גיל ה-50 של הקאמרי, באתר הארץ, 2 ביוני 2014 מיכאל הנדלזלץ, "חברים של חברים": הקרום הדביק של הישראליות, באתר הארץ, 1 ביוני 2014 רון שוורץ, ‏הטרור שבפנים, באתר גלובס, 10 בדצמבר 2015 ננו שבתאי, כשהמחזה שלם וגאוני, אין צורך בכל ההו־הא הזה, באתר הארץ, 11 ביולי 2017 עידית סוסליק, עכבר העיר, "קרום": לחוות את חנוך לוין אחרת, באתר הארץ, 7 ביולי 2017 ליאור סורוקה, ההצגה "טרור" בקאמרי: בין אלאור אזריה לטייס קרב גרמני, באתר הארץ, 24 בינואר 2018 רון שוורץ, ‏תיאטרון | ההצגה "טרור" מציבה לקהל בחירות קשות, באתר גלובס, 10 במרץ 2018 עכבר העיר, רומיאו ואמא, באתר הארץ עכבר העיר, אוליאנה, באתר הארץ ננו שבתאי, "אותלו" בקאמרי: לצפות ופשוט לקנא, באתר הארץ, 9 בפברואר 2019 רותה קופפר, השולטים בכיפה, באתר הארץ, 17 בנובמבר 2003 רוני קובן, דומיננטית ושתלטנית, באתר nrg‏, 4 בנובמבר 2005 עכבר העיר, חברות הכי טובות, באתר הארץ, 2 בדצמבר 2006 מנדי קוגוסובסקי, עכבר העיר, לא שומרת נגיעה: האשה הדתיה גרסת הטלוויזיה, באתר הארץ, 22 במאי 2011 אלעד בילו, עכבר העיר, חוזרת הביתה: נועה תשבי בסדרה חדשה בערוץ 10, באתר הארץ, 24 במאי 2011 תרבות ובידור נענע10, שרה פון שוורצה: "אחרי זגורי אימפריה רק רציתי להסתתר", באתר nana10‏, 28 באוקטובר 2014 מאת ציפי שוחט, פרסי תיאטרון ללימור גולדשטיין ונתן כוגן, באתר הארץ, 21 באוקטובר 2001 גואל פינטו, טקס פרסי הטלוויזיה: ערוץ 10 גרף 4 פרסים, באתר הארץ, 23 ביוני 2004 יפעת מנהרדט, שרה פון שוורצה מציגה: אני, האקס והחבר שצעיר ממני ב-14 שנה, באתר Xnet‏, 1 במרץ 2018